CELEX: C2007/082/88
Language: da
Date: 2007-04-14 00:00:00
Title: Sag T-24/07: Sag anlagt den 6. februar 2007 — ThyssenKrupp Stainless mod Kommissionen

14.4.2007   
            
            
               DA
            
            
               Den Europæiske Unions Tidende
            
            
               C 82/39
            
         Sag anlagt den 6. februar 2007 — ThyssenKrupp Stainless mod Kommissionen
   (Sag T-24/07)
   (2007/C 82/88)
   Processprog: tysk
   Parter
   
      Sagsøger: ThyssenKrupp Stainless AG (Duisburg, Tyskland) (ved Rechtsanwälte M. Klusmann og S. Thomas)
   
      Sagsøgt: Kommissionen for De Europæiske Fællesskaber
   Sagsøgerens påstande
   
               —
            
            
               Den anfægtede beslutning annulleres.
            
         
               —
            
            
               Subsidiært, konklusionen i punkt 2 annulleres.
            
         
               —
            
            
               Mere subsidiært, den bøde, der er pålagt sagsøgeren ved den anfægtede beslutning, nedsættes efter billighed.
            
         
               —
            
            
               Kommissionen for De Europæiske Fællesskaber tilpligtes at betale sagens omkostninger.
            
         Søgsmålsgrunde og væsentligste argumenter
   Sagsøgeren anfægter Kommissionens beslutning K(2006)6765 endelig udg. af 20. december 2006 i sagen COMP/39.234 — legeringstillæg, fornyet beslutning. I den anfægtede beslutning, som vedrører genoptagelsen af sag IV735.814 — legeringstillæg, blev der pålagt sagsøgeren en bøde på grund af Thyssen Stahl GmbH's (tidligere Thyssen Stahl AG) overtrædelse af artikel 65, stk. 1 KS ved samordnet ændring af referenceværdierne for formlen til beregning af legeringstillægget og ved anvendelse af denne ændring.
   Til støtte for søgsmålet har sagsøgeren fremført ti søgsmålsgrunde:
   
               —
            
            
               Tilsidesættelse af princippet nulla poena sine lege, da Kommissionen i mangel af en overgangsordning ikke havde kompetence til at anvende den i 2002 udløbne KS med tilbagevirkende gyldighed.
            
         
               —
            
            
               Retsstridig anvendelse af forordning (EF) nr. 1/2003 (1), da den kun giver hjemmel til at anvende artikel 81 og 82 EF, men ikke KS.
            
         
               —
            
            
               Tilsidesættelse af princippet om res iudicata, da EF-Domstolen allerede i denne sag retskraftigt har fastslået, at sagsøgeren materielretligt ikke hæfter for Thyssen Stahl AG's overtrædelse, som i den anfægtede beslutning på ny bebrejdes og tilregnes sagsøgeren.
            
         
               —
            
            
               Sagsøgerens manglende ansvar på grundlag af en privat dækningserklæring, da denne højst er konstaterende.
            
         
               —
            
            
               Tilsidesættelse af bestemthedsprincippet ved den anvendte sanktionshjemmels manglende bestemthed og tilregnelsens manglende bestemthed.
            
         
               —
            
            
               Tilsidesættelse af princippet ne bis in idem, da der allerede i den første sag på grund af identiske faktiske omstændigheder er pålagt sagsøgeren en bøde, som er opretholdt af EF- Domstolen ved endelig afgørelse.
            
         
               —
            
            
               Overtrædelsen er forældet.
            
         
               —
            
            
               Tilsidesættelse af retten til aktindsigt.
            
         
               —
            
            
               Tilsidesættelse af retten til at blive hørt på grund af ufuldstændige klagepunkter samt
            
         
               —
            
            
               urigtig beregning af bøden i henhold til samarbejdsmeddelelsen af 1996 (2).
            
         
      (1)  Rådets forordning (EF) nr. 1/2003 af 16.12.2002 om gennemførelse af konkurrencereglerne i traktatens artikel 81 og 82 (EFT L 1, s. 1).
   
      (2)  Kommissionens meddelelse af 18.7.1996 om bødefritagelse eller bødenedsættelse i kartelsager (EFT C 207, s. 4).